《重会杜元吉昆玉二首 其二》
明代·孙承恩

京国同门日，天涯话旧时。故交怜久别，浮世叹多岐。

浅薄惭非分，飞腾自有期。勉旃崇德业，候子凤凰池。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。